CELEX: 32010R0671
Language: lt
Date: 2010-07-13 00:00:00
Title: 2010 m. liepos 13 d. Tarybos reglamentas (ES) Nr. 671/2010, kuriuo iš dalies keičiamas Reglamentas (EB) Nr. 2866/98 dėl Estijai taikytino euro perskaičiavimo kurso

28.7.2010   
            
            
               LT
            
            
               Europos Sąjungos oficialusis leidinys
            
            
               L 196/4
            
         TARYBOS REGLAMENTAS (ES) Nr. 671/2010
   2010 m. liepos 13 d.
   kuriuo iš dalies keičiamas Reglamentas (EB) Nr. 2866/98 dėl Estijai taikytino euro perskaičiavimo kurso
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 140 straipsnio 3 dalį,
   atsižvelgdama į Europos Komisijos pasiūlymą,
   atsižvelgdama į Europos centrinio banko nuomonę (1),
   kadangi:
   
               (1)
            
            
               1998 m. gruodžio 31 d. Tarybos reglamente (EB) Nr. 2866/98 dėl euro ir eurą įvedančių valstybių narių valiutų perskaičiavimo kursų (2) nustatyti perskaičiavimo kursai nuo 1999 m. sausio 1 d.
            
         
               (2)
            
            
               Pagal 2003 m. Stojimo akto 4 straipsnį Estija yra valstybė narė, kuriai taikoma išimtis, kaip apibrėžta Sutarties dėl Europos Sąjungos veikimo (toliau – Sutartis) 139 straipsnio 1 dalyje.
            
         
               (3)
            
            
               Vadovaujantis 2010 m. liepos 13 d. Tarybos sprendimu 2010/416/ES pagal Sutarties 140 straipsnio 2 dalį dėl euro įvedimo Estijoje 2011 m. sausio 1 d. (3), Estija atitinka būtinas euro įvedimo sąlygas ir jai taikoma išimtis panaikinama nuo 2011 m. sausio 1 d.
            
         
               (4)
            
            
               Įvedant eurą Estijoje būtina nustatyti euro ir Estijos kronos perskaičiavimo kursą. Šis perskaičiavimo kursas nustatomas 15,6466 kronos už 1 eurą; šis kursas atitinka dabartinį kronos centrinį kursą, naudojamą valiutų kurso mechanizme (VKM II).
            
         
               (5)
            
            
               Todėl Reglamentas (EB) Nr. 2866/98 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2866/98 1 straipsnyje tarp Vokietijos markei ir Graikijos drachmai taikomų perskaičiavimo kursų įterpiama ši eilutė:
   
      „= 15,6466 Estijos kronos“.
   
   2 straipsnis
   Šis reglamentas įsigalioja 2011 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. liepos 13 d.
      
         
            Tarybos vardu
         
         
            Pirmininkas
         
         D. REYNDERS
      
   
   
      (1)  2010 m. liepos 5 d. pateikta nuomonė (dar nepaskelbta Oficialiajame leidinyje).
   
      (2)  OL L 359, 1998 12 31, p. 1.
   
      (3)  Žr. šio Oficialiojo leidinio p. 24.